google/wiki40b huggingface dataset:
Sport Lunch

Sport Lunch er en svenskprodusert sjokolade, fra selskapet Cloetta Fazer Sverige. I Norge selges sjokoladen i mange butikker og kiosker. Den er 145 mm lang, ca. 65 mm bred og ca. 11 mm tykk. Sjokoladen er en kjekssjokolade med seks store, rektangulære biter. Sjokoladen er lys og karakteriseres som søt.
Produktet markedsføres i Norge av Galleberg.
Nord-Østerdal Idrettskrets

Nord-Østerdal Idrettskrets (stiftet 1945) er et tidligere organisasjonsledd i Norges Idrettsforbund.
Hedmark Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene 
Glåmdal Idrettskrets, Hedmark Idrettskrets, Sør-Østerdal Idrettskrets og Nord-Østerdal Idrettskrets dannet i 1945. 
Glåmdal Idrettskrets, Nord-Østerdal Idrettskrets og Sør-Østerdal Idrettskrets ble slått sammen med Hedmark Idrettskrets 1. juli 1969.
Craig Cathcart

Klubbkarriere

Belfast-fødte Craig var fulgt av mange klubber før han ble snappet opp av Manchester United, deriblant Arsenal, Chelsea, Manchester City og Rangers. Men hans hjerte har alltid ligget hos Manchester United, etter å ha spilt på Manchester United school of excellence i Belfast som gutt. 
Craig signerte proffkontrakt med Manchester United den 1. juli 2005. I 2005/2006-sesongen hadde han flest opptredener av alle på U18-laget med 23 kamper fra start og én kamp som innbytter. Han spilte også en del for reservelaget. Cathcart meldte overgang til Blackpool FC den 11. august og skrev under på en treårskontrakt. Hans første mål i Premier League kom den 25. januar 2011, mot Manchester United.

Landslaget

Han ble tatt ut i Nord-Irlands EM-tropp til EM i Frankrike 2016.
Itaperuna

Historie

Itaperuna ble grunnlagt i 1889, etter å ha blitt skilt fra kommunen Campos dos Goytacazes. Dens nåværende borgermester er Cláudio Cerqueira Bastos (PSDB).
Nanjing Banqiao kullkraftverk

Nanjing Banqiao kullkraftverk er et kullkraftverk ved millionbyen Nanjing i provinsen Jiangsu, i det nordlig-sentrale Kina. Det har en installert produksjonskapasitet på 930 MW fordelt på 4 turbiner á 330 MW hver, og 2 turbiner á 135 MW hver.  Anlegget stod ferdig i 2005. Operatør er selskapet China Resources Power Co Ltd, som eier 65% av anlegget.
Anlegget må ikke forveksles med Huaneng Nanjing kullkraftverk på 600 MW, som ligger i samme by.
Aegir Havbruk

Aegir Havbruk AS er en norsk bedrift som har spesialisert seg på havbeite med hummer. 
Selskapet ble stiftet i 2001 og har kontoradresse i Stavanger, mens hovedvirksomheten ligger på Farøy i Farsund. Virksomheten i Farsund omfatter et hummerklekkeri og et havbeiteområde som sammen er tilknyttet en ingeniør-, forsknings- og utviklingsavdeling. Daglig leder er T. Kjetil Frøyland. Aegir Havbruk har utviklet og patentert et system for utsetting av hummeryngel i naturen, kalt Lobster Settling System.
Harlequin F.C.

Historie

The Hampstead Football Club ble stiftet i 1866 og den første dokumenterte kampen ble spilt i 1867.  Høsten 1867 brøt flere medlemmer ut og stiftet klubben Wasps.  Hampstead FC endret navn til Harlequin Rugby Football Club i 1870, angivelig fordi medlemmene ikke bare var fra lokalområde, men monogrammet med HFC skulle beholdes.  De første 40 årene hadde klubben 15 forskjellige hjemmebaner, men siden 1909 har de bare hatt tre.
I 1906 ble Harlequin invitert av rugbyforbundet til å bruke deres nye stadion, Twickenham Stadium. I 1963 kjøpte Harlequin en friidrettsbane ved siden av stadionet og brukte det som treningsbane.  Etterhvert bygde de sitt eget stadion der.  I starten ble det kalt Stoop Memorial Ground, oppkalt etter Adrian Stoop, en tidligere landslagsspiller for England og klubblegende for Harlequins.  I 2005 ble det omdøpt til Twickenham Stoop.
Da ligaen ble innført i 1987, startet klubben i øverste divisjon og var en av Englands beste lag inntil de rykket ned i 2005.  Harlequin har rekorden for flest spillere i en finale i rugby VM da de hadde åtte spillere fra Australia i finalen i 1991.  De rykket rett opp igjen til øverste divisjon ved å vinne 25 av 26 kamper i 2005-06 sesongen.
I 2009 stod de for en av de største skandalene i rugby i en hendelse kjent som «Bloodgate» i kvartfinalen i Heineken Cup mot Leinster Rugby.  Harlequin hadde på grunn av skader byttet ut begge sine spillere (Evans og Malone) som var spesialister på å skåre poeng ved å sparke ballen og de kunne dermed ikke byttes inn igjen.  Det er derimot lovt er lov med ekstra bytte hvis en spiller blør under kampen.  Klubben gav kapsler med blod til vingen Williams som han brukte og dermed kunne byttes mot Evans som var frisk nok til å spille.  Evans forsøkte forøvrig å skåre på en drop kick på slutten av kampen, men bommet og Harlequin tapte 5-6.  Etter kampen viste tv-bildene at Williams blunket til innbytterbenken da han ble byttet ut.  Williams kuttet leppen sin i etterkant for å prøve å skjule jukset.  Det endte med at Williams ble utestengt i 12 måneder (senere redusert til fire måneder), klubbens fysioterapeut ble utestengt i to år og klubbens trener ble utestengt fra all rugby i hele verden i tre år.  Klubben fikk en bot på 259.000 pund.
2008-09 var ellers en sportslig suksess med andreplass i serien og de arrangerte den første «Big Game» på Twickenham Stadium i romjulen, en tradisjon som de har gjentatt hvert år på et nesten fullsatt stadion.  
Skandalen preget klubben sesongen etter selv om de beholdt de fleste spillerne og endte på en skuffende åttendeplass; de kom på andreplass i 2008-09.  2010-11 sesongen var en suksess med seier i European Challenge Cup.  Neste sesong fulgte de opp med å vinne sluttspillet i serien og vant deres første 
Premiership Rugby tittel.
Monte Patria

Demografi

Ifølge folketellingen foretatt av det chilenske statistiske sentralbyrået Instituto Nacional de Estadísticas (INE) i 2002 har Monte Patria en befolkning på 30 276 innbyggere, hvorav 15 351 er menn og 14 925 kvinner. Et flertall av befolkningen (16 936) bor på landet, mens de resterende (13 340) bor i byområder. Ifølge INE finnes det tre urbane områder i kommunen: byene Monte Patria og El Palqui og tettstedet Chañaral Alto. Kommunen har et areal på totalt 4 366,9 km².
Rhett Bernstein

Klubbkarriere

Bernstein er født i San Diego, California, USA, Foran 2011-sesongen fikk han kontrakt hos Mjøndalen. Han skåret sine første mål for klubben i Tippeligaen i 2015, først to mål mot Tromsø IL og deretter to mål mot Rosenborg runda etter. Han ble mot alle odds Mjøndalens toppscorer med sine 5 fulltreffere i Tippeligaen 2015.
Matías Vecino

Landslaget

Han ble tatt ut i Uruguays tropp til VM i fotball 2018 i Russland.
Krossodden fort

Krossodden fort er et tidligere kystartilleristridsanlegg i Kystartilleriet, som lå på Krossodden på vestsiden av Flekkerøya, innenfor gårdene Andås og Berge – i sørlig linje fra Møvik fort. I Åshavn bygde Forsvaret i 1938 en ny kai i samarbeid med kommunen. Veien fra Åshavn til fortområdet på Krossodden ble anlagt av Forsvaret omtrent samtidig.
Fortet ble ved Innstilling til Stortinget nr.181 (1993–1994) foreslått nedlagt i 1997, med bakgrunn i at den tidligere, tyske kanonutrustningen ikke lenger skulle være en del av Kystartilleriets våpenstruktur, som etter hvert vil omfatte mobile enheter.

Historie

Under andre verdenskrig var Krossodden bestykket med et tysk sperrebatteri med lett feltskyts som hadde oppgaven med å kontrollere konvoier som kom inn til Kristiansand havn. 
Den siste utbyggingen og oppgraderingen av Krossodden foregikk i begynnelsen av 1960-årene.
I april 1963 var de fortifikatoriske arbeidene kommet så langt at monteringen av 2 moderne kanoner kunne begynne. Monteringsskyting foregikk i mai 1964.
I 1987 forelå planer om utskifting av de gamle 105 mm kanonene med nye 75 mm Bofors tårnkanoner, men i stedet gikk fortet ut av planene og ble nedlagt.
Det ble jevnlig holdt opplæring og repetisjonsøvelser med forskjellige avdelinger på fortet i tiden fra 1963 til 1994.
Av store samlinger for hele besetningen skal nevnes årene 1967, 1973, 1977, 1985 og 1991.

Våpen- og ildledningsystem

Stridsanlegget bestod av 105 mm kanonbatteri og ett minefelt. Ildledningsystemet var oppdatert og moderne både for minene og kanonene. Måldata fikk systemet fra forskjellige kilder: radar, TV, IR-kamera, laser eller optiske instrumenter.

Oppgave

Minefeltets oppgave var å sperre innseilingen til Kristiansand havn gjennom Vestergapet for fiendtlige fartøyer. Minene ble lagt ut i 1963. Kanonenes hovedoppgave var å hindre at minefeltet kunne sveipes av fiendtlige minesveipere.

Kapasiteter og omgivelser

Den fortifikatoriske overbygning var god. Adgangen til kanonen var ikke lett. Alle luker var minimale for å holde best mulig mot trykk og gassinntrengning. Kanonene hadde et konisk formet skjold slik at åpningen mellom skjold og kasemattvegg ble minst mulig. På Krossodden fantes bare stridsforlegninger til endel av besetningen, ca. 10 mann. Flere av brakkene ved Belteviga fort ble derfor brukt til forlegning.

Kilder

Kystartilleri ved Agder-kysten (Agderkultur.no)
Tang bao

Tang bao (tradisjonell kinesisk: 湯包, forenklet kinesisk: 汤包) er en stor baozi fylt med suppe, opprinnelig knyttet til Jingjiang i provinsen Jiangsu i Kina.
Retten finnes i to former. Den første ser ut asom en vanlig baozi, og den annen er dampet i en bambusdamper.
Den første formen er mer tradisjonell og fortæres ved at man først biter den opp og drikker suppen ved hjelp av en skje. Den andre er mer moderne og suppen drikkes først med sugerør og deigen spises til slutt.
Varianten Krabberogn-tang bao (蟹黄湯包) finnes i Jiangsu.
Kristendemokraterne

Ideologi

Kristendemokraterne i Danmark og i resten av Europa bekjenner seg til den kristendemokratiske ideologi, som for alvor fikk innflytelse etter andre verdenskrig. Selve ideologien er fundert på grunntankene i det kristne livs- og menneskesyn (respekt), nestekjærlighetstanken (omsorg for andre mennesker) og forvalterskapstanken (ansvar over for den kloden vi alle bor på).

Et alternativ til fløyene

Selv om det i praksis kan være stor forskjell mellom en sydamerikansk kristendemokrat på den ene side og et medlem av det tyske CDUs forretningsfløy, hevder kristendemokraterne å være den tredje politiske mulighet, som prinsipielt står like langt fra venstre og høyre.

Medlemmer av Folketinget

Etter valget 8. februar 2005 ble partiet ikke representert i Folketinget, men samlet de omkring 20 000 underskriftene som var påkrevet for å kunne stille til neste folketingsvalg. Ved valget 13. november 2007 ble partiet ikke valgt inn i Folketinget, men er representert ved Per Ørum Jørgensen som 21. juni 2010 meldte seg inn i Kristendemokratene etter å ha forlatt Det Konservative Folkeparti en måned tidligere.
Ørum Jørgenesen er også Kristendemokraternes parlamentariske leder og politiske ordfører i partiet.
Oppvigleri

Oppvigleri er det juridiske begrepet som brukes når en person prøver å oppmuntre andre til å utøve vold mot en overordnet person. Det kan også bety at noen nekter å være lydig mot en foresatt, og at man ikke følger en befaling i tjenesteanliggende saker.
Etter den militære straffeloven er straffen for oppvigleri fengsel inntil seks år. Hvis oppvigleriet skjer i krigstid er straffen inntil 15 års fengsel.
Vestfinmarken

Vestfinmarken var en norsk avis som utkom i Honningsvåg i Finnmark 1914–1942 og 1949–1958. Den hadde ingen partipolitisk tilhørighet. Avisen ble tatt opp i Finnmarksposten i 1958.
Anders Burman

Utmerkelser

Burman ble i 2001 tildelt Fred Åkerström-stipendiet.
Drypp

Drypp er en midlertidig stans av blodtilførselen til hjernen. Det medisinske navnet på sykdommen er transitorisk iskemisk anfall (TIA).

Årsak

Årsaken til drypp er som regel aterosklerose, også kalt åreforkalkning, en fortetning av en eller flere arterier som frakter blodet til hjernen. Aterosklerose er en prosess som starter tidlig i livet, men som vanligvis først fører til alvorlig sykdom hos eldre mennesker. Forkalkningen kan gjerne framskyndes av røyking, høyt blodtrykk, høyt blodsukker eller ugunstig kolesterolprofil.

Symptomer

Et drypp kan arte seg på flere måter, avhengig av hvilken del av hjernen som ikke får blod. Man kan bli svak på den ene siden av kroppen, det kan bli vanskeligere å snakke, og noen opplever kortvarig blindhet på et øye. Symptomene kan vare fra 5-15 minutter. Varer symptomene lenger enn 1 time er det sannsynligvis snakk om et hjerneslag. 
Uansett hvor kortvarige symptomene er, bør lege konsulteres øyeblikkelig.
Ved mer enn 2 drypp legges man (vanligvis) inn på sykehus.

Behandling

Behandling består som regel av blodfortynnende medisin. Er innsnevringen av halspulsåren (arteria carotis) kraftig, kan det også være aktuelt med operasjon.
Trinity College (Dublin)

Trinity College, formelt Provost, Fellows and Scholars of the College of the Holy and Undivided Trinity of Queen Elizabeth near Dublin, irsk navn Coláiste na Tríonóide, Baile Átha Cliath er det eneste kollegiet ved University of Dublin, som er Irlands eldste universitet. Kollegiet ble opprettet i 1592 av Elisabeth I av England. Det ligger på College Green i sentrum av Dublin, rett ovenfor den gamle parlamentsbygningen som nå tilhører Bank of Ireland. Campus er på 190 000m² med en blanding av gamle og nye bygninger. 
En av Irlands eldste skrifter, Book of Kells, er en av kollegets hovedattraksjoner, og trekker til seg et stort antall turister.
I praksis er kollegiet og universitetet samme enhet, og de kalles derfor ofte kollektivt University of Dublin, Trinity College. Det viktigste unntaket fra dette er måten universitetsgrader gis på; kollegiet står for undervisningen, mens universitetet deler ut gradene.
Kelvin (navn)

Etymologi

Kelvin har opprinnelse i navnet på elven Kelvin som renner gjennom Glasgow i Skottland. Elvens navn har antakelig opprinnelse i gæliske caol abhainn, «smalt vann».
Anoctus

Utbredelse

Slekten er utbredt i Sørøst-Asia.
Clastocnemis mirei

Utseende

En middelsstor (ca. 9 millimeter), avlang, langbeint, halvblank gullbasse. Oversiden er kraftig, litt rynkete punktert. Hode og pronotum er svært mørkt rødbrune, dekkvingene brunrøde med mørkere tegninger, beina rødlige. "Snuten" er bredt, U-formet innbuktet foran.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Kamerun.
Kristian Kjelling

Biografi

Kristian Kjelling startet sin handballkarriere i Kjelsås IL seks år gammel, med faren Eldar Kjelling som trener. Ti år senere fikk han sin A-lagsdebut med Kjelsås i 2. divisjon.
17 år gammel forlot han Kjelsås for å spille i eliteserien for Vestli. Året etter gikk turen til Drammen HK, hvor han ble i tre sesonger. Deretter ble Kjelling en av tidenes yngste profesjonelle håndballspillere da han gikk til spanske Ademar León, der han ble toppscorer i den spanske ligaen. Etter fem sesonger der og tre sesonger i Portland San Antonio gikk han til AaB Håndbold i Danmark 2009, laget som i 2011 ble til Aalborg Håndbold. I 2013 gikk han så til Bjerringbro-Silkeborg på en toårskontrakt. Etter at han hadde skrevet kontrakt med Drammen Håndballklubb i 2015 ble Kjelling skadet i en kamp med Bjerringbro-Silkeborg og kunne ikke spille for sin nye klubb før i januar 2016. 
29. mai 2001 fikk han sin landslagsdebut i Namsos mot Sveits, men hans store gjennombrudd kom under VM i Tunisia i 2005. Kristian har vært blant Norges mest profilerte idrettsutøvere.
I 2005 ble han tatt ut til verdenslaget, i dag kan han se tilbake på flere kamper med laget. 
I EM 2016 er han ekspertkommentator for TV3.
Distenia

Utseende

Middelsstore, slanke, brunlige til svarte trebukker. Antennene er slanke og vanligvis betydelig lengre enn kroppen, i alle fall hos hannene. Hodet er rundet, pronotum firkantet med en kraftig pigg midt på hver sidekant. Dekkvingene er avsmalnende bakover, beina forholdsvis lange med litt fortykkede lår som ofte er rødlige.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er vidt utbredt i varme områder av Asia, Oseania og i Mellom- og Sør-Amerika.
Kvaløyfjorden

Kvaløyfjorden er en fjord rett vest for Haugesund på grensen til Karmøy kommune. Fjorden ligger mellom Kvaløya nord for Føyno i sør og Røvær i nordvest og strekker seg 6 kilometer inn til det nordlige innløpet til Karmsundet. Fjorden er en fortsettelse av Urterfjorden som ligger lenger vest. På østsiden av Kvaløya og sørover forbi Føyno ligger Føynfjorden, mens Røværsfjorden ligger lenger nord. På nordsiden av fjorden ligger øyene Bjørkevær og Indrevær, som hører til øysamfunnet Røvær.
Rockefeller Music Hall

Rockefeller Music Hall, vanligvis bare kalt Rockefeller, er et konsertlokale i Torggata i Oslo sentrum, i samme bygning som det gamle Torggata Bad ved Arbeidersamfunnets plass ikke langt fra Youngstorget. Rockefeller er en del av Auditorium AS, som også drifter John Dee og Sentrum Scene. Rockefeller ble etablert i 1986 og er mest kjent for å avvikle et stort antall konserter, ofte med populær- og rockemusikk, og kulturarrangement med norske og internasjonale artister. Rockefellers lokaler består av hovedsal, et stort galleri, et mindre øvre galleri og loungebar. Rockefellers publikumskapasitet er 1 350 mennesker.
TV-programmet TopPop sendte fra konsertlokalet.
Rockefeller ved direktør Hans A. Lier fikk i 1997 Bjellesauprisen fra FONO for innsats for å presentere norske artister fra scenen gjennom flere år.
Daudmannsodden

Daudmannsodden er en 3 km lang odde på det sørvestlige hjørnet av Oscar II Land på Spitsbergen, Svalbard. Det er sørspissen av det flate kystområdet Daudmannsøyra, og stikker ut som høyre (nordlige) bredd av utløpet til Isfjorden. Det står en fyrlykt på odden som er fredet i henhold til lov om kulturminner.
Stedet fikk sitt navn av norske fangstmenn som mistet en kamerat i området.
Balkanmesterskapet i friidrett innendørs 2018

Balkanmesterskapet i friidrett innendørs 2018 ble arrangert i Istanbul i Tyrkia, 17. februar 2018. Arrangør var Det tyrkiske friidrettsforbundet (Türkiye Atletizm Federasyonu).
Endotheniini

Utseende

Middelsstore (vingespenn 11-22 millimeter), kraftig bygde, grå- eller brunaktige viklere. Forvingen er mer eller mindre grunspraglete. Artene ligner hverandre mye og er ganske variable i utseende, dermed er de ikke lette å bestemme, ofte bør man dissekere ut kjønnsorganene for å bestemme disse artene korrekt.

Levevis

Artene i denne gruppen har larver som utvikler seg inne i røtter og stengler på urteaktige planter. Hver art er gjerne spesialisert på en gruppe av vertsplanter, men ikke én bestemt art (oligofage). Disse viklerne finnes helst på enger, lysninger i skogen, åkre og andre åpne områder.
Aronnes

Aronnes er en bydel i Alta kommune i Finnmark som ligger mellom sentrum og Elvebakken, like ved Altaelva.
Musikkfestivalen Aronnesrocken ble før navneskiftet til Alta Live arrangert i denne bydelen. Aronness innehar og et gartneri, Aronnes Gartneri.
På Aronnes ligger Alta idrettspark. Hver sommer arrangeres Altaturneringen hvor Alta idrettspark er brukt. Lengre inn samme vei finnes Aronnes barnehage, Aronnes skole, samt Knutsendalen som er et populært friluftsområde i Aronnes.
Asiatiske vinterleker 1990

Asiatiske vinterleker 1990. De andre Asialekene i vinteridrett ble arrangert i Sapporo, Hokkaidō i Japan i perioden 9. til 14. mars 1990. Det var 305 utøvere fra ni nasjoner som deltok i seks sporter. Japan ble beste nasjon med atten gullmedaljer foran Kina med ni.
Villa General Borges

Transport

Ruta 25 forbinder Villa General Borges med Tacuarembó.
Kulm

Historie

Den første hoppbakken i Bad Mitterndorf ble bygd i 1908, og fikk med tiden hopp på over 30 meter. Planleggingen av skiflygingsbakken startet i 1947, og bakken ble åpnet i 1950. Den hadde da størrelse K100. Hubert Neuper senior, far til den senere verdenscupvinneren Hubert Neuper junior, gjorde det første hoppet på 96 meter. Lengste hopp i åpningsrennet hadde Rudi Dietrich med 103 meter.
Etter at FIS i 1951 besluttet å tillate bygging av skiflygingsbakker med maksimal størrelse K120, bygde arrangørene i Bad Mitterndorf ut bakken, og under skiflygingsuka i 1953 satte Sepp Bradl bakkerekord med 122 meter. Denne første skiflygingsuka i Bad Mitterndorf ble imidlertid skjemmet av økonomiske uregelmessigheter rundt billettsalget, noe som førte til store overskrifter i avisene i dagene etter arrangementet.
Fra og med 1952 gikk skiflygingsukene på rundgang slik at Oberstdorf, Bad Mitterndorf og Planica hadde skiflygingsuke hvert tredje år. Den første verdensrekorden i Kulm ble satt i 1962, da Peter Lesser (Øst-Tyskland) tangerte rekorden på 141 meter. Lesser satte også verdensrekord i Kulm i 1965, da han hoppet 145 meter.
Kulm var i 1975 arena for det tredje verdensmesterskapet i skiflyging. Skiflygings-VM har også blitt arrangert i denne bakken i 1986, 1996, 2006 og 2016. Under VM i 1986 tangerte Andreas Felder verdensrekorden på 191 meter. I tiden etter dette stod Planica for alle verdensrekordene, frem til Vikersundbakken ble utbygget (2010) og ny verdensrekord ble satt der 11. februar 2011 av Johan Remen Evensen (243 og 246,5 meter).
Den gjeldende verdensrekorden i skiflyging for kvinner er satt i Kulm. I februar 1997 forbedret Eva Ganster (Østerrike) verdensrekorden flere ganger, sist til 167 meter. I januar 2003 satte Daniela Iraschko (også Østerrike) verdensrekord med 200 meter.
I 2014 ble Kulm utbygd fra K185 (HS200) til K200 (HS225), i teorien samme størrelse som Vikersundbakken og skiflygingsbakken i Planica. Under verdenscuprennet i januar 2015 kom hopperne for høyt over kulen, og en mindre ombygging måtte gjøres høsten 2015 for å bøte på problemet. Fram til den siste utbyggingen fulgte bakken terrenget og var regnet som verdens største naturbakke.
Kulm var igjen arena for VM i skiflyging i 2016. I løpet av mesterskapet ble bakkerekorden forbedret tre ganger, sist til 244 meter av Peter Prevc.
Etter at FIS i 2017 justerte reglene for fastsettelse av K-punkt og bakkestørrelse, fikk Kulm endret bakkestørrelse til 235 meter, uten at selve bakken var ombygd. Den har dermed samme bakkestørrelse som skiflygingsbakken i Oberstdorf, men litt mindre enn bakkene i Vikersund og Planica.

Stygge fall

I likhet med skiflygingsbakken Čerťák i Harrachov har Kulm i noen grad vært kjent for stygge fall. Særlig var dette et tema under VM i skiflyging 1986, da blant annet Rolf Åge Berg (Norge), Masahiro Akimoto (Japan) og Ulf Findeisen (Øst-Tyskland) falt og skadet seg alvorlig. Allerede under skiflygingsuka 1962 falt finske Pekka Salo og brakk en ryggvirvel og ble lam. Østerrikske Lukas Müller pådro seg lammelser etter at han under prøvehopping foran VM i skiflyging 2016 falt og brakk to halsvirvler.
Vestkatalansk

Vestkatalansk er det ene av de to hoveddialektområdene av katalansk. Området omfatter den vestlige delen av Catalonia (Lleida-provinsen, den vestlige delen av Tarragona-provinsen og Terres de l'Ebre), Andorra, Franja de Ponent i Aragón og Valencia-regionen. Det viktigste kjennetegnet til disse dialektene i forhold til de østkatalanske dialektene er at trykklette vokaler ikke nøytraliseres.
Tosefta

Tosefta er en lovsamling som inneholder stoff som ikke ble tatt med i Misjná. Det kan dreie seg om både tilleggsopplysninger og utdypende forklaringer. Tosefta ble til omkring 200-tallet e.Kr.